Allempoñapa' a'poctachet allempoch huac̈ha'tet allo'tsen Pablo allempo'ch serrpare'tatanet . Allempoña o' c̈hap allempoch huac̈ha'tetpa' allempopa' shonte' acheñ huac̈ha'tatsa Pablesho . Allempoña Pablopa' e'ñe ellapen serrpare'tatahuet ; a'pot̃anet atet̃ pena Yompor po'cohuenña ñeñt̃ att̃o ayochreshat̃tena ña . Ñam̃a lleyatyesanet Moisés po'ñoñ all oten atet̃cha' p̃a ñeñt̃cha' Cristotats . Ñam̃a lleyatyesanet po'ñoñ ñeñt̃ a'm̃taye't̃ ahuat̃ Yompor po'ñoñ all oten ñam̃a atet̃cha' p̃a ñeñt̃cha' Cristotats . Ñapa' nanac mueneñ o'ch ame'ñatanet att̃o Jesúspa' po'ñoc̈h ñeñt̃ Cristotats .
